
శ్రీనగర్ : కశ్మీరులో రాళ్ళు విసరడం ఓ ఉపాధి మార్గంగా మారినట్లుంది. రాళ్ళు విసిరే యువతకు రోజుకు రూ.500 చెల్లిస్తున్నారని తెలుస్తోంది. కశ్మీరు వేర్పాటువాదులకు పాకిస్థాన్ నిధులు అందుతుండటంపై జాతీయ దర్యాప్తు సంస్థ (ఎన్ఐఏ) దర్యాప్తు చేస్తున్న నేపథ్యంలో జమ్మూ-కశ్మీరు ఉప ముఖ్యమంత్రి నిర్మల్ సింగ్ ఆదివారం మాట్లాడారు.కశ్మీరు లోయలో రాళ్ళు విసిరేందుకు ఒక్కొక్కరికీ రూ.500చొప్పున చెల్లిస్తున్నారని నిర్మల్ సింగ్ ఆరోపించారు. ప్రత్యక్ష యుద్ధంలో నాలుగుసార్లు దెబ్బతిన్న పాకిస్థాన్ ఇటువంటివాటిపై ఖర్చుపెడుతోందని చెప్పారు. కశ్మీరీల ప్రతినిథులుగా చెప్పుకుంటున్నవారి ద్వారా హవాలా, నకిలీ సొమ్మును ఖర్చు చేస్తోందన్నారు. వారు కశ్మీరీలకు ద్రోహం చేస్తున్నారన్నారు. ప్రభుత్వం ఇటువంటివారిపై డేగ కన్నుతో పరిశీలిస్తోందని, చట్ట ప్రకారం కఠిన చర్యలు తీసుకుంటామని తెలిపారు.

srinagar : kashmeerulo raallu visaradam oo upaadhi maargamgaa maarinatlundi. raallu visire yuvataku rojuku roo.500 chellistunnarani telustondi. kashmeeru verpaatuvaadulaku pakisthan nidhulu andutundatampai jaateeya daryaaptu samstha (niai) daryaaptu chestunna nepathyamlo jammoo-kashmeeru upa mukhyamantri nirmal sing aadivaaram matladaru.kashmeeru loyalo raallu visirenduku okkokkariki roo.500choppuna chellistunnarani nirmal sing aaropinchaaru. pratyaksha yuddhamlo naalugusaarlu debbatinna pakisthan ituvantivaatipai kharchupedutondani cheppaaru. kashmeereela pratinithulugaa cheppukuntunnavaari dwara hawala, nakili sommunu kharchu chestondannaru. vaaru kashmeereelaku droham chestunnarannaru. prabhutvam ituvantivaaripai dega kannutho pariseelistoondani, chatta prakaaram kathina charyalu teesukuntaamani telipaaru.